
Ministru kabineta noteikumi Nr. 1
Rīgā 2025. gada 7. janvārī (prot. Nr. 1 1. §)
Grozījumi Ministru kabineta 2023. gada 12. septembra noteikumos Nr. 531 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.8. pasākuma "IKT sistēmu modernizācija labākas bērnu tiesību aizsardzības sistēmas nodrošināšanai" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 12. septembra noteikumos Nr. 531 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.8. pasākuma "IKT sistēmu modernizācija labākas bērnu tiesību aizsardzības sistēmas nodrošināšanai" īstenošanas noteikumi" (Latvijas Vēstnesis, 2023, 180. nr.) šādus grozījumus:
· 1. Izteikt 19.1. apakšpunktu šādā redakcijā:
· "19.1. projekta vadības un īstenošanas personāla izmaksas, izņemot virsstundas, šo noteikumu 17.12. apakšpunktā minētās atbalstāmās darbības īstenošanai līdz dienai, kad apstiprināta atbildīgās iestādes izstrādātā un ar vadošo iestādi saskaņotā vienkāršoto izmaksu metodika personāla izmaksām (turpmāk – personāla izmaksu metodika), attiecināmas kā faktiskās izmaksas saskaņā ar Valsts un pašvaldību institūciju amatpersonu un darbinieku atlīdzības likumu. Ja personāla iesaiste projektā ir nodrošināta saskaņā ar daļlaika izmaksu attiecināmības principu, attiecināma ir ne mazāka kā 30 procentu noslodze;".
· 2. Papildināt ar 19.1.1 apakšpunktu šādā redakcijā:
· "19.1.1 līdz dienai, kad apstiprināta personāla izmaksu metodika, finansējuma saņēmēja projekta īstenošanas un vadības personālam var plānot veselības apdrošināšanu. Ja personāls ir nodarbināts normālu darba laiku, veselības apdrošināšanas izmaksas ir attiecināmas 100 procentu apmērā. Ja personāls ir nodarbināts nepilnu darba laiku, veselības apdrošināšanas izmaksas nosakāmas atbilstoši nepilnā darba laika noslodzei. Ja personāla atlīdzībai piemēro daļlaika izmaksu attiecināmības principu, veselības apdrošināšanas izmaksas nosakāmas atbilstoši daļlaika noslodzei. Veselības apdrošināšanas izmaksas ir attiecināmas tikai laikposmā, kad personāls ir nodarbināts projektā;".
· 3. Izteikt 20. punktu šādā redakcijā:
· "20. Šo noteikumu 18.2. apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 % apmērā no šo noteikumu 19.1. apakšpunktā minētajām tiešajām attiecināmajām personāla izmaksām, kas radušās uz darba līguma pamata vai ar rīkojumu ieceļot pretendentu valsts civildienesta ierēdņa amatā, saskaņā ar regulas Nr. 2021/1060 54. panta "b" apakšpunktu."
· 4. Izteikt 24.5. apakšpunktu šādā redakcijā:
· "24.5. ir atbildīgs par dubultā finansējuma un interešu konflikta riska novēršanu un demarkācijas nodrošināšanu ar citiem līdzīgiem vai saistītiem projektiem un nodrošina, lai pasākuma ietvaros plānotais atbalsts nepārklātos ar citiem valsts un ārvalstu finanšu atbalsta instrumentiem saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. panta prasībām. Par šo saistību ievērošanu finansējuma saņēmējs un sadarbības partneri paraksta attiecīgu apliecinājumu."

